Suchinthana/ta-wikipedia huggingface dataset:
கே. குப்பன்

கே. குப்பன் இவர் ஓர் இந்திய அரசியல்வாதி ஆவார். இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் அனைத்திந்திய அண்ணா திராவிட முன்னேற்றக் கழகம் கட்சி சார்பாக திருவொற்றியூரிலிருந்து, பதினான்காவது தமிழ்நாடு சட்டமன்றத்தின் உறுப்பினராகத் தேர்ந்தெடுக்கப்பட்டார்.

பின்னர் 2016 சட்டமன்றத் தேர்தலில் இத்தொகுதியானது கே. பி. பி. சாமி என்பவர் வெற்றிபெற்றார்.

2016 செப்டம்பரில், நடைபெற்ற சென்னை மாநகராட்சித் தேர்தலில் கே. குப்பன் அஇஅதிமுக வேட்பாளராக முன்னிறுத்தப்பட்டார்.

உசாத்துணைகள்

14 ஆவது தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
வாழும் நபர்கள்
திருவள்ளூர் மாவட்ட நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
டி. சி. விஜயன்

டி. சி. விஜயன் ஓர் இந்திய அரசியல்வாதியும், தமிழ்நாடு மாநிலத்தின் முன்னாள் சட்ட மன்ற உறுப்பினரும் ஆவார். இவர் திராவிட முன்னேற்றக் கழகம் கட்சி சார்பாக, திருவொற்றியூர் (சட்டமன்றத் தொகுதி)யிலிருந்து, 1996 ஆம் ஆண்டு நடந்த சட்டமன்றத் தேர்தலில் போட்டியிட்டு வெற்றிபெற்றார்.

இவர் நீண்ட நாள் சட்ட மன்ற உறுப்பினராக இல்லை. 2001 தமிழ்நாடு சட்டமன்றத் தேர்தலுக்குப் பின், இவர் திருவொற்றியூர் நகராட்சியின் நகரமன்றத் தலைவர் பதவிக்கு முன்னிறுத்தப்பட்டார்.

உசாத்துணைகள்

திராவிட முன்னேற்றக் கழக அரசியல்வாதிகள்
11 ஆவது தமிழ்நாடு சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
எஸ். பக்கிரிசாமி பிள்ளை

எஸ். பக்கிரிசாமி பிள்ளை  ஓர் இந்திய அரசியல்வாதி. இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் சமவுடைமை கட்சி சார்பாக பெரம்பூர் சட்டமன்றத் தொகுதியில் சென்னை மாநில சட்டமன்றத் தேர்தல், 1952இல் போட்டியிட்டு வெற்றிபெற்றார். மேலும் இவர் இதே தொகுதியில் சென்னை மாநில சட்டமன்றத் தேர்தல், 1957ல் சுயேச்சை வேட்பாளராக நின்று வெற்றிபெற்றார்.

உசாத்துணைகள்

தமிழ்நாடு சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
சு. பாலன்

சு. பாலன் (S. Balan) ஓர் இந்திய அரசியல்வாதி ஆவார். இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் திராவிட முன்னேற்றக் கழகம் கட்சி சார்பாக, பெரம்பூர் தொகுதியில், தமிழ்நாடு சட்டமன்றத் தேர்தல், 1977 மற்றும் தமிழ்நாடு சட்டமன்றத் தேர்தல், 1980 ஆகியவற்றில் போட்டியிட்டு வெற்றிபெற்றார்.

இவர் திராவிட முன்னேற்றக் கழகம் கட்சி சார்பாக எழும்பூர் தொகுதியில், தமிழ்நாடு சட்டமன்றத் தேர்தல், 1984ல் போட்டியிட்டார்.

மேற்கோள்கள் 

தமிழ்நாடு சட்டமன்ற உறுப்பினர்கள்
திராவிட முன்னேற்றக் கழக அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
செங்கை சிவம்

செங்கை சிவம், (Chengai Sivam) என்பவர் தம்ழிநாட்டினைச் சார்ந்த இந்திய அரசியல்வாதி ஆவார். இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் திராவிட முன்னேற்றக் கழகம்(திமுக) கட்சி சார்பாக, பெரம்பூர் தொகுதியில் தமிழ்நாடு சட்டமன்றத் தேர்தல், 1989 மற்றும் தமிழ்நாடு சட்டமன்றத் தேர்தல், 1996 ஆகிய தேர்தல்களில் போட்டியிட்டு வெற்றிபெற்றார். இத்தொகுதி பட்டியல் சாதியினரும் மற்றும் பட்டியல் பழங்குடியின வேட்பாளர்களும் போட்டியிடக்கூடிய தனித்தொகுதியாகும். 2022 இல் சென்னையின் மேயராக தேர்தெடுக்கப்பட்ட இரா. பிரியா அவர்களின் மாமா செங்கை சிவம்.

மேற்கோள்கள் 

திராவிட முன்னேற்றக் கழக அரசியல்வாதிகள்
வாழும் நபர்கள்
11 ஆவது தமிழ்நாடு சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
2017 வங்காளதேச நிலச்சரிவுகள்

வங்கதேச நாட்டின் ரங்கமதி, சிட்டகொங் மற்றும் பந்தர்பன் மாவட்டப் பகுதிகளில் 12 ஜூன் 2017 அன்று பெய்த கனமழைக்குப் பின்னர் நிகழ்ந்த நிலச்சரிவின் காரணமாக பொதுமக்கள் 156 பேர் மரணமடைந்தனர். இப்பகுதிகள் இந்திய எல்லையை ஒட்டிய பகுதிகளாகும். மீட்புப்பணியில் ஈடுபட்ட வீரர்கள் நால்வரும் மரணமடைந்தனர்.

காரணம்
பருவமழைக் காலம் என்பதால், 12 ஜூன் 2017 அன்று அதிகாலை கனமழை பொழியத்தொடங்கியது. இதன் தொடர்ச்சியாக நிகழ்ந்த நிலச்சரிவே இவ்விடர்பாடுகளுக்கு முக்கியக் காரணமாகும்.

பாதிப்பு
நிலச்சரிவின் காரணமாக வங்காளதேசம் மற்றும் இந்தியப் பகுதிகளில் 156 பேர் மரணமடைந்தனர். மேலும் 100- க்கும் அதிகமானோர் காணாமல் போயினர். பலியானோரின் எண்ணிக்கை இன்னும் அதிகரிக்கக்கூடும் என அதிகாரிகள் கருதினர். ரங்கமதி பகுதியில் மட்டும் 5000 வீடுகள் சேதமடைந்தனர், 103 பேர் மரணமடைந்தனர். சிட்டகொங் 36 பேரும் பந்தர்பன் பகுதியில் 10 பேரும் மரணமடைந்தனர். இந்தியாவின் மிசோரம் மற்றும் அசாம் பகுதிகளில் 11 பேர் கனமழை மற்றும் இடியின் காரணமாக மரணமடைந்தனர்.

மேற்கோள்கள்

2017 இல் நிலச்சரிவுகள்
வங்காளதேசத்தில் நிலச்சரிவுகள்
டி. மாரிமுத்து

டி. மாரிமுத்து ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் அனைத்திந்திய அண்ணா திராவிட முன்னேற்றக் கழகம்(அதிமுக) கட்சி சார்பாக கொளத்தூர் தொகுதியில் 1980 மற்றும் 1984 சட்டமன்றத் தேர்தல்களில் போட்டியிட்டு வெற்றி பெற்று, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

அனைத்திந்திய அண்ணா திராவிட முன்னேற்றக் கழக அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
7 ஆவது தமிழ்நாடு சட்டமன்ற உறுப்பினர்கள்
8 ஆவது தமிழ்நாடு சட்டமன்ற உறுப்பினர்கள்
திருப்பராய்த்துறை

திருப்பராய்த்துறை (Thirupparaitturai) இந்தியாவின் தமிழகத்தில் திருச்சிராப்பள்ளி மாவட்டத்தில், அந்தநல்லூர் ஊராட்சி ஒன்றியத்தில் உள்ள அந்தநல்லூர் ஊராட்சியில்  காவேரி ஆற்றின் தென் கரையில் அமைந்த கிராமம் ஆகும். திருப்பராய்த்துறை கிராமத்தின் அஞ்சல் சுட்டு எண் 639115 ஆகும்.

திருச்சி-கரூர் தேசிய நெடுஞ்சாலையும், திருச்சி-பாலக்காடு இருப்புப்பாதையும் திருப்பராய்த்துறை கிராமத்தின் வழியாகச் செல்கிறது. இக்கிராமம் திருச்சியிலிருந்து 16 கிலோ மீட்டர் தொலைவில் அமைந்துள்ளது.

சிறப்புகள்
திருப்பராய்த்துறை கிராமத்தில் தேவாரப் பாடல் பெற்ற திருப்பராய்த்துறை பராய்த்துறைநாதர் கோயில்  மற்றும் சுவாமி சித்பவானந்தர் நிறுவிய இராமகிருஷ்ண தபோவனம் உள்ளது.

மக்கள் தொகையியல்
திருப்பாராய்த்துறை கிராமத்தின் மொத்த மக்கள் தொகை 3,403 ஆகும். அதில் ஆண்கள் 1679; பெண்கள் 1724 ஆக உள்ளனர். பட்டியல் தலித் சமூகத்தினர் 667 ஆகவும், பட்டியல் பழங்குடிகள் 715 ஆகவும் உள்ளனர்.

மேற்கோள்கள்

வெளி இணைப்புகள்
 Sri Ramakrishna Tapovanam (Sri Ramakrishna Tapovanam website).
 Paraithuraishiva temple  (official website).

திருச்சிராப்பள்ளி மாவட்டத்திலுள்ள கிராமங்கள்
உ. ரா. வரதராசன்

உ. ரா. வரதராஜன் (9 சூலை 1945 – 11 பிப்ரவரி 2010) ஒரு இந்திய அரசியல்வாதி மற்றும் தொழிற்சங்க உறுப்பினர். இவர் இந்திய மார்க்சியக் கம்யூனிஸ்டுக் கட்சியின் மையக்குழு உறுப்பினரும், இந்திய தொழிற் சங்க மையத்தின் அகில இந்திய செயலாளரும் ஆவார்.

உ. ரா. வரதராஜன் தன்னுடைய அரசியல் வாழ்க்கையை தமிழரசுக் கழகத்தைச் சேர்ந்த ம. பொ. சிவஞானத்துடன் இணைந்து துவக்கினார். இவர் ஒரு பட்டயக் கணக்கறிஞர் மேலும் இந்திய ரிசர்வ் வங்கியின் (ஆர்.பி.ஐ) ஊழியர். 1963ல் பொதுவுடமைக் கட்சியில் உறுப்பினராகச் சேர்ந்தார். இவர் 1989 தமிழ்நாடு சட்டமன்றத் தேர்தலில் வில்லிவாக்கம் தொகுதியில் போட்டியிட்டு தமிழ்நாடு சட்டமன்றத்திற்கு உறுப்பினராகத் தேர்ந்தெடுக்கப்பட்டார். இத்தேர்தலில் இவர் பெற்ற 99571 வாக்குகள் இத்தொகுதியின் மொத்த வாக்காளர் எண்ணிக்கையில் 46.77% ஆகும்.

1991 சட்டமன்றத் தேர்தலில் இவர் தன்னுடைய தொகுதியை இந்திய தேசிய காங்கிரசு வேட்பாளர் ஈ. காலன் என்பவரிடம் இழந்தார். இத்தேர்தலில் இவர் 71,963 வாக்குகள் பெற்று (33.79%) இரண்டாம் இடத்தை அடைந்தார்.

இறப்பு 
2010 பிப்ரவரி 14ஆம் நாள் இவர் காணாமல் போனதாக இவரது துணைவியார் தகவல் அளித்துள்ளார், மேலும் இவர் கையொப்பம் இடாத இரண்டு குறிப்புகளை விட்டுச் சென்றுள்ளதாகவும் தகவல் அளிக்கப்பட்டுள்ளது. இவர் தன்னுடைய பிப்ரவரி 6ஆம் நாளிட்ட தற்கொலை கடிதத்தில் தன்னுடைய தனிப்பட்ட வாழ்க்கையில் ஏற்பட்ட பிரச்சினைகளின் காரணமாகவே தான் இந்த முடிவுக்கு வந்ததாகக் குறிப்பிட்டுள்ளார். இவர் இந்திய பொதுவுடமைக் (மார்க்சியம்) கட்சியின் மையக்குழு  உறுப்பினர் பதவியிலிருந்து காரணம் குறிப்பிடப்படாமலேயே நீக்கப்பட்டார். பல்வேறு தேடல்களுக்குப் பின் உ. ரா. வரதராஜனின் உடல் போரூர் ஏரியில் பிப்ரவரி 13இல் கண்டெடுக்கப்பட்டதாகவும் பின்னர் இராயப்பேட்டை மருத்துவமனை பிணவறையில் பாதுகாக்கப்பட்டு வந்ததாகவும் பிப்ரவரி 21ஆம் நாள் தமிழ்நாடு காவல்துறை அறிவித்தது. விரல்குறி சோதனைகள் மூலமாகவும் வரதராஜனின் மனைவி நேரில் பார்த்து சொன்னதன் அடிப்படையிலும் அவரது உடல் அடையாளம் காணப்பட்டு உறுதிப்படுத்தப்பட்டது. அவர் இறக்கும்போது அவருக்கு சரஸ்வதி என்ற மனைவியும் இரண்டு மகன்களும் இருந்தனர்.

மேற்கோள்கள் 

இந்தியப் பொதுவுடமைவாதிகள்
தமிழ்த் தொழிற்சங்கவாதிகள்
2010 இறப்புகள்
1945 பிறப்புகள்
தமிழ்நாட்டைச் சேர்ந்த இந்தியப் பொதுவுடமைக் கட்சி (மார்க்சிஸ்ட்) அரசியல்வாதிகள்
தற்கொலை செய்து கொண்டோர்
ஜே. சி. டி. பிரபாகர்

ஜே. சி. டி. பிரபாகர் ஓர் இந்திய அரசியல்வாதியும், தமிழ்நாடு மாநிலத்தின் முன்னாள் சட்டமன்ற உறுப்பினரும் ஆவார். இவர் 2011 சட்டமன்ற தேர்தலில், அனைத்திந்திய அண்ணா திராவிட முன்னேற்றக் கழகம் கட்சி சார்பாக சென்னை மாவட்டத்தைச் சேர்ந்த வில்லிவாக்கத்தில் போட்டியிட்டு வெற்றிபெற்றார்.

பின்னர் 2016 சட்டமன்றத் தேர்தலில் இத்தொகுதியில் ரங்கநாதன் என்பவர் வெற்றிபெற்றார்.

2016 செப்டம்பரில், இவர் சென்னை மாநகராட்சித் தேர்தலில் அனைத்திந்திய அண்ணா திராவிட முன்னேற்றக் கழகம் கட்சி சார்பாக போட்டியிட்டார்.

மேற்கோள்கள் 

வாழும் நபர்கள்
14 ஆவது தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
வி. நீலகண்டன்

வி. நீலகண்டன் ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 2011 ஆம் ஆண்டு சட்டமன்றத் தேர்தலில், அனைத்திந்திய அண்ணா திராவிட முன்னேற்றக் கழக சார்பாக சென்னை மாவட்டத்தைச் சேர்ந்த திரு. வி. க. நகர் தொகுதியில்  வெற்றி பெற்று, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

பின்னர் 2016 சட்டமன்றத் தேர்தலில், இத்தொகுதியில் பி. சிவக்குமார் என்பவர் தேர்ந்தெடுக்கப்பட்டார்.

மேற்கோள்கள் 

வாழும் நபர்கள்
14 ஆவது தமிழ்நாடு சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
கே. நல்லதம்பி

கே. நல்லதம்பி (K. Nalla Thambi) இந்தியாவைச் சேர்ந்த ஓர் அரசியல்வாதியும் முன்னாள் தமிழ்நாடு சட்ட மன்ற உறுப்பினரும் ஆவார். 2011 ஆம் ஆண்டு நடைபெற்ற தேர்தலில் தேசிய முற்போக்கு திராவிட கழகம் சார்பாக சென்னை மாவட்டத்தைச் சேர்ந்த எழும்பூர் சட்டமன்றத் தொகுதியில் போட்டியிட்டு வெற்றிபெற்று பதினான்காவது தமிழ்நாடு சட்டமன்றத்தின் உறுப்பினர் ஆனார். இத்தொகுதி பட்டியல் சாதியினர் மற்றும் பட்டியல் பழங்குடியினருக்கு என்று ஒதுக்கப்பட்ட தனித்தொகுதியாகும்.

2016 இல் இத்தொகுதியில் கே.எசு. ரவிச்சந்திரன் என்பவர் வெற்றிபெற்றார்.

மேற்கோள்கள் 

வாழும் நபர்கள்
சென்னை நபர்கள்
14 ஆவது தமிழ்நாடு சட்டமன்ற உறுப்பினர்கள்
தேசிய முற்போக்கு திராவிடக் கழக அரசியல்வாதிகள்
ஆர். மதிவாணன்

ஆர். மதிவாணன் ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர்  1989 மற்றும் 1996 தேர்தல்களில் திராவிட முன்னேற்றக் கழக வேட்பாளராக இராயபுரம் தொகுதியிலிருந்து தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

இருபதாம் நூற்றாண்டு இந்திய அரசியல்வாதிகள்
திராவிட முன்னேற்றக் கழக அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
11 ஆவது தமிழ்நாடு சட்டமன்ற உறுப்பினர்கள்
ஏ. செல்வராசன்

ஏ. செல்வராசன் (A. Selvarajan) இந்திய அரசியல்வாதியாவார். இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் திராவிட முன்னேற்றக் கழகம் (திமுக) கட்சி சார்பாக துறைமுகம் தொகுதியில் 1977 மற்றும் 1980 ஆகிய தேர்தல்களில் போட்டியிட்டு வெற்றிபெற்றார்.

மேற்கோள்கள் 

திராவிட முன்னேற்றக் கழக அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
கே. லாரன்ஸ்

கே. ராலன்ஸ் (K. Lawrence) என்பவர் இந்தியாவின், தமிழ்நாட்டைச் சேர்ந்த அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1991 ஆம் ஆண்டில் நடைபெற்ற தமிழக சட்டப்பேரவைத் தேர்தலில், அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு, பத்மனாபபுரம் சட்டமன்றத் தொகுதியிலிருந்து, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

கு. ராலன்ஸ் அவர்கள் அதிமுக ஆட்சியில் 1993 முதல் 1996 வரை அமைச்சராக இருந்தவர். உடல்நலக் குறைவால் தனது 73வது வயதில் 08 மே 2020 அன்று காலமானார்.

மேற்கோள்கள் 

கன்னியாகுமரி மாவட்ட நபர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
2020 இறப்புகள்
துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
செ. காமராஜ்

செ. காமராஜ் இந்திய அரசியல்வாதியும் தமிழ்நாட்டின் 14 ஆவது சட்டப்பேரவையின் உறுப்பினரும் ஆவார். பட்டியல் சாதியினருக்கு ஒதுக்கப்பட்ட கிருஷ்ணராயபுரம் தனித் தொகுதியிலிருந்து அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றிபெற்றார்.

1964 மே மாதம் 27 ம் தேதி பிறந்த இவர் திருமணமானவர். இவருக்கு மூன்று குழந்தைகள் உள்ளனர். இவர் இனாம் கரூர் நகராட்சி உறுப்பினராகவும் இருந்தவர். இவரது தந்தை பெயர் செல்லமுத்து.

மேற்கோள்கள் 

1964 பிறப்புகள்
14 ஆவது தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
வாழும் நபர்கள்
கரூர் மாவட்ட நபர்கள்
துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
அம்மா மக்கள் முன்னேற்றக் கழக அரசியல்வாதிகள்
ப. குமார்

ப. குமார் (பிறப்பு: 21 ஏப்ரல் 1971) என்பவர் இந்திய அரசியல்வாதியும், திருச்சிராப்பள்ளி நாடாளுமன்றத் தொகுதியின் முன்னாள் உறுப்பினரும் ஆவார். இவர் அனைத்திந்திய அண்ணா திராவிட முன்னேற்றக் கழகத்தைச் சேர்ந்தவர்.

வாழ்க்கை வரலாறு 
தமிழ்நாட்டின், புதுக்கோட்டை மாவட்டம், கந்தர்வக்கோட்டைத் தாலுக்காவில் உள்ள புனல்குளம் என்ற ஊரைப் பூர்வீகமாகக் கொண்ட  பழனிவேல் மற்றும் தாயார் முனியம்மாள் ஆகியோருக்கு மகனாக 1971 ஆம் ஆண்டு ஏப்ரல் மாதம் 21 ஆம் நாள் குமார் பிறந்தார்.. சட்டத்துறையில் பணியாற்றிய இவர் திருமணமானவர். இவருக்கு ஒரு மகனும் ஒரு மகளும் உள்ளனர். பிப்ரவரி 2014 ஆம் ஆண்டு  தான் போட்டியிட்ட அதே திருச்சிராப்பள்ளி நாடாளுமன்றத் தேர்தலில் இரண்டாவது முறையாக மீண்டும் தேர்ந்தெடுக்கப்பட்டார்.

அரசியல் வாழ்க்கை  
அதிமுகவின் உறுப்பினரான ப. குமார் 2009 ஆம் ஆண்டு நாடாளுமன்றத் தேர்தலில் திருச்சிராப்பள்ளி தொகுதியில் போட்டியிட்டு தன்னை எதிர்த்துப் போட்டியிட்ட இந்திய தேசிய காங்கிரஸ் கட்சியைச் சேர்ந்த சாருபாலா தொண்டைமானை 4,335 வாக்குகள் வித்தியாசத்தில் தோற்கடித்தார். இவர் பெற்ற மொத்த வாக்குகள் 2,98,710 ஆகும். 2014 ஆம் ஆண்டு நடைபெற்ற நாடாளுமன்றத் தேர்தலிலும் அவருடைய கட்சியின் பொதுச்செயலாளரான ஜெயலலிதாவால் வேட்பாளராக அறிவிக்கப்பட்டார். இத்தேர்தலிலும் ப. குமார் தன்னை எதிர்த்துப் போட்டியிட்ட திராவிட முன்னேற்றக்கழகத்தைச் சேர்ந்த மு. அன்பழகனை விட அதிக வாக்குகள் பெற்று இரண்டாவது முறையாக மீண்டும் தேர்ந்தெடுக்கப்பட்டார்.

போட்டியிட்ட தேர்தல்கள்

மேற்கோள்கள் 

அனைத்திந்திய அண்ணா திராவிட முன்னேற்றக் கழக அரசியல்வாதிகள்
1971 பிறப்புகள்
தமிழ்நாட்டைச் சேர்ந்த மக்களவை உறுப்பினர்கள்
வாழும் நபர்கள்
புதுக்கோட்டை மாவட்ட நபர்கள்
திருச்சிராப்பள்ளி அரசியல்வாதிகள்
15வது மக்களவை உறுப்பினர்கள்
16வது மக்களவை உறுப்பினர்கள்
21-ஆம் நூற்றாண்டு இந்திய அரசியல்வாதிகள்
திருச்சி மாவட்ட நபர்கள்
இராஜகேசரிப் பெருவழி

இராசகேசரி பெருவழி என்பது பத்தாம் நூற்றாண்டுக்கு முந்தைய ஒரு தமிழகப் பெருவழியாகும். தற்காலத்தில் தேசிய நெடுஞ்சாலைகள் இருப்பதைப் போல பழங்காலத்தில் வணிகம், போக்குவரத்து, படையெடுப்பு உள்ளிட்ட பயன்பாட்டுகளுக்காக மன்னர்கள் பெருவழிகளை அமைத்தார்கள். அப்படி அமைக்கப்பட்டதில் கொங்கு மண்டலத்தில் மட்டும் ராஜகேசரி பெருவழி, அசுர மலைப் பெருவழி, சோழமாதேவி பெருவழி, அதியமான் பெருவழி உள்ளிட்ட இருபது பெருவழிகள் இருந்ததாக வரலாறு சொல்கிறது. ஆனால் இப்போது இவற்றில் ஒன்றுகூட பயன்பாட்டில் இல்லை. 

இராசகேசரி பெருவழியானது கோவையில் உள்ள மதுக்கரை மலைக்காட்டு மலைச் சரிவின் வழியாக பேரூர் செட்டிபாளையத்திலிருந்து, சுண்டக்காமுத்தூர், அறிவொளி நகர் வழியாக அய்யாசாமி மலைகளை கடந்து எட்டிமடை, மாவூத்தம்பதி சென்று வாளையாறு, பாலக்காடு வழியாகச் சென்றுள்ளது, இது சோழ நாட்டையும்,  சேர நாட்டையும் இணைக்கும் முக்கிய வழித்தடமாக, மேற்குக் கடற்கரையையும் பூம்புகாரையும் இணைக்கும் விதத்தில் இருந்துள்ளது. இந்தப் பெருவழி வழியாகவே ரோமானியரும், கிரேக்கர்களும் தமிழகத்தில் வாணிபத் தொடர்புகள் வைத்திருந்தார்கள். ராஜகேசரி பெருவழியானது கி.பி 871 - 907 கால கட்டத்தில் ஆதித்த சோழன் காலத்தில் முப்பது அடி அகலத்துக்கு செப்பனிடப்பட்டதாக கல்வெட்டுத் தகவல் உள்ளது.

மேற்கோள்கள் 

சாலைப் போக்குவரத்து
கொங்கு
தமிழ்நாட்டு வரலாறு
மராத்திய கூட்டமைப்பு

மராத்திய கூட்டமைப்பு (Maratha confederacy), சிவாஜியின் மறைவிற்குப் பின்னர், முகலாயர்களின் தொடர் தாக்குதல்களால் மராத்தியப் பேரரசு சீர்குலைந்தது. 1707ல் முகலாயப் பேரரசர் அவுரங்கசீப்பின் மறைவுக்குப் பின்னர், மராத்தியப் பேரரசை மீண்டும்  நிலை நிறுத்துவதற்காக பேஷ்வாக்களின்  ஆலோசனையின் படி,   சிவாஜியின் பேரன் சத்திரபதி  சாகுஜியின் தலைமையில்,  மராத்தியப் படைத் தலைவர்கள் கொண்ட மராத்தியக் கூட்டமைப்பை பேஷ்வா பாஜிராவ் உருவாக்கினார்.

முன்னர் சத்திரபதி சாகுஜி, தனது பேரரசை வழிநடத்திச் செல்ல தகுதியான பிரதம அமைச்சர் எனும் பேஷ்வா தலைமையில் அமைச்சரவையும், பேஷ்வாவுக்கு அடங்கி நடக்கும் படைத்தலைவர்களையும் நியமித்து, அவர்களுக்கு உரிய அதிகாரங்களை வழங்கியிருந்தார். 

1749ல் சாகுஜியின் மறைவிற்குப் பின்னர் மராத்தியப் பேரரசின் அனைத்து அதிகாரங்களும் பேஷ்வாக்களிடம் வந்தது. மராத்தியப் பேரரசர்கள் பொம்மைகளாக இருந்தனர்.  மராத்தியப் படைத்தலைவர்களான ஓல்கர்கள், கெயிக்வாட்டுகள், சிந்தியாக்கள்  மற்றும் போன்சலேக்கள் போன்ற மராத்திய அரச குலங்கள், வட இந்தியா மற்றும் மத்திய இந்தியா, கிழக்கு இந்தியா மற்றும் மேற்கு இந்தியப் பகுதிகளை கைப்பற்றினர். மராத்தியக் கூட்டமைப்பின் எல்லைகள் மேற்கே பஞ்சாப் முதல் கிழக்கே மேற்கு வங்காளம் வரையும், வடக்கே காஷ்மீர் முதல் தெற்கே ஆற்காடு வரை விரிவு படுத்தினர்.

1761ல் மூன்றாம் பானிபட் போரில், ஆப்கானிய மன்னர் அகமது ஷா துரானியின் படைகளுடன், மராத்திய கூட்டமைப்பு படைகள் மோதின. மராத்திய கூட்டமைப்பு படைகள் போரில் அதிர்ச்சி தோல்வி கண்டது.

பின்னர் 1772ல் மராத்தியக் கூட்டமப்பின் பேஷ்வா முதலாம் மாதவராவின் மறைவிற்குப் பின்னர், மராத்தியக் கூட்டமைப்பு பல பகுதிகளாகப் பிரிக்கப்பட்டு, பேஷ்வாவால் நியமிக்கப்பட்ட மராத்தியப் படைத்தலைவர்களின் வம்சத்தினர் ஆண்டனர். அவர்கள் முறையே: பரோடா பகுதிகளை கெயிக்வாட் மராத்திய வம்சத்தவர்களும், குவாலியர் பகுதிகளை ஹோல்கர் வம்சத்தவர்களும், இந்தூர் பகுதிகளை சிந்தியா வம்ச மராத்தியர்களும் ஆண்டனர். மராத்திய போன்சலே வம்சத்தினர் தமிழ்நாட்டின் தஞ்சாவூர் மராத்திய அரசு, தற்கால மகாராட்டிராவில் உள்ள நாக்பூர் அரசு, சதாரா அரசு  மற்றும் அக்கல்கோட் அரசு போன்ற 28 இராச்சியங்களை  ஆண்டனர். 

இவர்கள் தங்களுக்குள் பிணக்குகள் கொண்டிருந்தாலும், தொடர்ந்து போர்த்துகேய கிழக்கிந்தியக் கம்பனி மற்றும் கிழக்கிந்தியக் கம்பெனி ஆட்சியாளர்களுக்கு எதிராக 1775 முதல் 1818 முடிய  போரிட்டனர்.  

1802ல் ஓல்கர் வம்சத்தவர்கள் ஆண்ட குவாலியர் அரசை போரில் கிழக்கிந்திய கம்பெனி ஆட்சியாளர்கள் கைப்பற்றினர். பேஷ்வா இரண்டாம் பாஜிராவ்   ஆங்கிலேக் கிழக்கிந்திய கம்பெனியின் பாதுக்காப்பைக் கோரினார். எனவே 1818ல் மராத்தியக் கூட்டமைப்பு சிதைவுற்றது. 

பிரித்தானிய இந்தியாவில்  மராத்திய கூட்டமைப்பில் இருந்த மன்னர்கள், ஆங்கிலேயர்களுக்கு ஆண்டு தோறும் கப்பம் செலுத்திக் கொண்டு தங்கள் அரசை, இராணுவப் படை இல்லாத சுதேச சமஸ்தான மன்னர்களாக ஆண்டனர். பின்னர் இந்திய விடுதலைக்குப் பின்னர், 1948ல் மராத்திய சுதேச சமஸ்தானங்கள், இந்திய அரசுடன்  இணைந்தது.

மராத்திய கூட்டமைப்பில் இருந்த அரச குலங்களும், இராச்சியங்களும்

மேற்கோள்கள்

வெளி இணைப்புகள்
 The Maratha Confederacy

மராட்டியப் பேரரசு
இந்திய அரச மரபுகள்
மகாராட்டிர வரலாறு
சம்பாஜி

சத்திரபதி சம்பாஜி (Sambhaji) (1657 – 1689), மராத்தியப் பேரரசர் சிவாஜி – சாயிபாய் இணையரின் மூத்த மகன் ஆவார்.
9 ஆண்டுகள் மராத்தியப் பேரரசை ஆண்ட இவரை தில்லி முகலாயர்கள் சிறை பிடித்து, சித்திரவதை செய்து கொன்றனர். இவருக்குப் பின்னர் மராத்தியப் பேரரசராக இவரது  ஒன்று விட்ட தம்பி இராஜாராமும், பின் சம்பாஜியின் மகன் சாகுஜி அரியணை ஏறினார்.

இளமை
புனே அருகில் உள்ள புரந்தர் கோட்டையில் பிறந்த சம்பாஜி, தனது இரண்டாவது வயதில்  தாய் சாயிபாய் இறந்ததால், தந்தை வழி பாட்டியான ஜிஜாபாயின் பராமரிப்பில் வளர்ந்தவர். 11 சூன் 1665ல் சிவாஜிக்கும் – முகலாயர்களுக்கும் ஏற்பட்ட புரந்தர் உடன்படிக்கையின் படி, ஆம்பர் நாட்டு மன்னர் ஜெய்சிங்கின் ஆக்ரா அரண்மனையில், ஒன்பது வயது சம்பாஜி பிணையாகத் தங்க வைக்கப்பட்டார்.

12 மே 1666ல் சிவாஜியும், சம்பாஜியும் தாங்களாகவே முன் வந்து ஆக்ராவில் உள்ள அவுரங்கசீப்பின் அரசவைக்கு சென்றனர். அவுரங்கசீப் இருவரையும் 22 சூலை 1666ல் ஆக்ரா சிறையில் அடைத்தார்.

அரியணை ஏறுதல்
ஏப்ரல், 1680 முதல் வாரத்தில் பேரரசர் சிவாஜி இறந்த போது, சம்பாஜி முகலாயர்களின் சிறையில் இருந்ததால், சிவாஜியின் இரண்டாம் மனைவியின் மூலமாக பிறந்த சத்திரபதி இராஜாராம் 21 ஏப்ரல் 1680ல் மராத்தியப் பேரரசராக பேஷ்வாக்களால் அறிவிக்கப்பட்டார்..
இதனை அறிந்த சம்பாஜி, தில்லி  மொகலாயர்களின் சிறையிலிருந்து தப்பி, ராய்கட் கோட்டையை 20 சூலை 1680ல் கைப்பற்றினார். பின்னர் இராஜாராமை சிறைபிடித்து, தன்னை மராத்தியப் பேரரசராக அறிவித்துக் கொண்டார்.

சம்பாஜி  முகலாயர்கள், தக்காண சுல்தான்கள், கிழக்கிந்திய நிறுவனம், போர்த்துகேய கிழக்கிந்தியக் நிறுவனம் மற்றும் மைசூர் அரசுகளுடன் தொடர்ந்து பிணக்குகள் கொண்டிருந்தார்.

மறைவு
1687ல் தில்லி முகலாயப் படைகளுக்கும், மாராத்தியப் படைக்களுக்கும் நடந்த போரில், சம்பாஜி முகலாயர்களால் சிறை பிடிக்கப்பட்டார். பின்னர் பிப்ரவரி 1689ல், சங்கமேஸ்வரர் எனுமிடத்தில் வைத்து, அவுரங்கசீப் படையினரால் சித்திரவதை செய்யப்பட்டு கொல்லப்பட்டார்.

வாரிசுரிமைப் போர்
சம்பாஜியின் மறைவிற்குப் பின் மீண்டும் மராத்தியப் பேரரசரான இராஜாராம், தனது தலைநகரை செஞ்சிக்கு மாற்றிக் கொண்டார்.

சம்பாஜி இறந்த போது, அவரது ஏழு வயது மகன் சாகுஜி பதினெட்டு வயது வரை தில்லி முகலாயர்களின் சிறையில் பிப்ரவரி, 1689 முதல் அவுரங்கசீப், 1707ல் இறக்கும் வரை இருந்தார். பின்னர் தில்லி பேரரசர் முகமது ஆசாம் ஷாவால் சிறையிலிருந்து விடுபட்ட சாகுஜி, தனது அத்தையும், இராஜாராமின் விதவை மனைவியான தாராபாயுடன் நடந்த சிறு போரில் வென்று சாகுஜி மராத்தியப் பேரரசின் சத்திரபதியாக பட்டம் சூட்டிக் கொண்டார்.

இதனையும் காண்க
போன்சலே
மராத்தியப் பேரரசு
மராத்திய அரச குலங்கள் மற்றும் அரசுகள் பட்டியல்

மேற்கோள்கள்

வெளி இணைப்புகள்
 சத்ரபதி சம்பாஜியின் கீழ் மராத்தாக்கள் (1680 - 1689) 
 www.sambhajimaharaj.com 
Family Tree of Shivaji Maharaj 
 

மராட்டியப் பேரரசு
1657 பிறப்புகள்
1689 இறப்புகள்
இந்தியப் பேரரசர்கள்
மகாராட்டிர வரலாறு
ஏ. செல்லக்குமார்

டாக்டர் ஏ. செல்லகுமார் (Dr. A. Chellakumar) என்பவர் ஓர் இந்திய அரசியல்வாதியும், தமிழ்நாட்டு சட்டமன்ற அண்ணாநகர், தியாகராய நகர் ஆகிய தொகுதிகளின் சட்டமன்ற உறுப்பினராக இருந்தவராவார்.

தொழில் 
செல்லகுமார் சென்னை அண்ணாநகரைச் சேர்ந்தவராவார். மருத்துவம் படித்த இவர் மருத்துவராகவும் தனியார் நிறுவனங்களில் முகவராகவும் தொழில் செய்துவருகிறார்.

அரசியில் வரலாறு 
ஏ. செல்லகுமார் காங்கிரசு கட்சியில் மாநில காங்கிரசு தலைவர், மாநில இளைஞர் காங்கிரசு தலைவர், கோவா மாநில காங்கிரசு பொறுப்பாளரார் போன்ற பதவிகளை வகித்துள்ளார். தற்போது அகில இந்திய காங்கிரசு கமிட்டி பொதுச் செயலாளராக உள்ளார். முதன்முதலில்  இவர் 1991 தமிழ்நாடு சட்டமன்றத் தேர்தலில் இந்திய தேசிய காங்கிரசு கட்சி சார்பாக அண்ணாநகர் தொகுதியில் போட்டியிட்டு வெற்றிபெற்றார்.

1996இல் இந்திய தேசிய காங்கிரசு கட்சி அனைத்திந்திய அண்ணா திராவிட முன்னேற்றக் கழகம் (அதிமுக)  கட்சியுடன் கூட்டணி சேர்ந்தபோது தமிழ்நாட்டில் காங்கிரசு கட்சி பிளவுற்றது. அதிருப்தியாளர்கள் ஜி. கே. மூப்பனாரின் தலைமையில் கட்சியை விட்டு விலகி  தமிழ் மாநில காங்கிரசு கட்சியை உருவாக்கினர். அப்போது காங்கிரசில் இருந்து வெளியேறிய செல்லகுமார் 1996 தேர்தலில் தமிழ் மாநில காங்கிரசு கட்சி சார்பாக தியாகராய நகர் தொகுதியில்,  போட்டியிட்டு வெற்றிபெற்றார். பிறகு 2001 தமிழ்நாடு சட்டமன்றத் தேர்தலில், வில்லிவாக்கம் தொகுதியில் போட்டியிட்டு இரண்டாமிடம் பெற்று தோல்வியடைந்தார். மீண்டும் 2011 தேர்தலில் தியாகராய நகர் தொகுதியில், இந்திய தேசிய காங்கிரசு சார்பாக, போட்டியிட்டு இரண்டாமிடம் பெற்று தோல்வியடைந்தார்..

2013 ஆம் ஆண்டு இரண்டு கட்சிகளும் இணைந்த பின்னர், தமிழ்நாடு அகில இந்திய காங்கிரசு கமிட்டியின் மூன்று செயலாளர்களில் ஒருவராக நியமிக்கப்பட்டார்.
2014 பொதுத் தேர்தலில், கிருஷ்ணகிரி மக்களவைத் தொகுதியில் போட்டியிட்டு, நான்காமிடம் பெற்று தோல்வியடைந்தார்.

பின்னர் 2019 ஆம் ஆண்டு நடந்த இந்திய மக்களவைத் தேர்தலில், மீண்டும் கிருஷ்ணகிரி தொகுதியிலிருந்து, இந்திய தேசிய காங்கிரசு கட்சி சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.

மேற்கோள்கள் 

தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
வாழும் நபர்கள்
11 ஆவது தமிழ்நாடு சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
சென்னை அரசியல்வாதிகள்
17வது மக்களவை உறுப்பினர்கள்
தமிழ்நாட்டைச் சேர்ந்த மக்களவை உறுப்பினர்கள்
து. புருஷோத்தமன்

து. புருஷோத்தமன் (D. Purushothaman)(பிறப்பு 15 சூலை 1934) ஓர் இந்திய அரசியல்வாதி ஆவார். இவர் தமிழ்நாடு மாநிலத்தின் முன்னாள் சட்டமன்ற உறுப்பினர் ஆவார். இவர்  திராவிட முன்னேற்றக் கழகம் கட்சி சார்பாக, சைதாப்பேட்டை தொகுதியில், 1977 தமிழ்நாடு சட்டமன்றத் தேர்தலிலும் மற்றும் 1980 தமிழ்நாடு சட்டமன்றத் தேர்தலிலும் போட்டியிட்டு வெற்றிபெற்றார்.

உசாத்துணைகள்

திராவிட முன்னேற்றக் கழக அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
இருபதாம் நூற்றாண்டு இந்திய அரசியல்வாதிகள்
6 ஆவது தமிழ்நாடு சட்டமன்ற உறுப்பினர்கள்
7 ஆவது தமிழ்நாடு சட்டமன்ற உறுப்பினர்கள்
கே. சைதை கிட்டு

கே. சைதை கிட்டு (K. Saidai Kittu, இறப்பு: ஆகத்து 4, 2011) ஓர் இந்திய அரசியல்வாதியும், தமிழ்நாடு மாநிலத்தின் முன்னாள் சட்ட மன்ற உறுப்பினரும் ஆவார். இவர் திராவிட முன்னேற்றக் கழகம் (திமுக) கட்சி சார்பாக சைதாப்பேட்டை சட்டமன்றத் தொகுதியில் 1996 தேர்தலில் போட்டியிட்டு வெற்றிபெற்றார்.

இத்தொகுதியில் மீண்டும் இவர் 2011 தேர்தலில்  போட்டியிட முன்மொழியப்பட்டது  ஆனால் இத்தேர்தலில் இதே கட்சியைச் சேர்ந்த வி. பெருமாள் என்பவர் இறுதியாகப் போட்டியிட்டு வெற்றிபெற்றார்.

இறப்பு 
இவர் ஆகத்து 04, 2011 அன்று மரணமடைந்தார்.

மேற்கோள்கள் 

திராவிட முன்னேற்றக் கழக அரசியல்வாதிகள்
2011 இறப்புகள்
11 ஆவது தமிழ்நாடு சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
ஜி. செந்தமிழன்

ஜி. செந்தமிழன் (G. Senthamizhan) ஓர் இந்திய அரசியல்வாதியும், தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் அனைத்திந்திய அண்ணா திராவிட முன்னேற்றக் கழகம் (அதிமுக) கட்சி சார்பாக சைதாப்பேட்டை (சட்டமன்றத் தொகுதியில் 2011ஆம் ஆண்டு தமிழ்நாடு சட்டமன்றத் தேர்தலில் போட்டியிட்டு வெற்றிபெற்று தமிழகத்தின் பதினான்காவது சட்டமன்றத்தின் உறுப்பினர் ஆனார்.

இவர் காவல்துறையினர் மீது தமது செல்வாக்கைப் பயன்படுத்தி சில அதிமுக உறுப்பினர்களை மீட்க முயற்சி செய்ததாகக் குற்றம் சாட்டப்பட்டார்.  இதன் காரணமாக முதல் ஐந்து மாதத்தில் ஏற்பட்ட மூன்றாம் சட்டமன்ற அமைச்சர்களின் இலாகா மாற்றத்தின்போது (2011ஆம் ஆண்டு நவம்பர் மாதம்) இவர் வகித்து வந்த தகவல் தொழில்நுட்பத்துறை அமைச்சர், சட்டம் மற்றும் நீதித்துறை அமைச்சர் ஆகிய பதவிகளிலிருந்து அன்றைய முதல்வரான செயலலிதாவால் நீக்கப்பட்டார்.

தமிழ்நாடு சட்டமன்றத் தேர்தல், 2016 இல் இத்தொகுதியை மா. சுப்பிரமணியன் என்பவர் கைப்பற்றினார்.

சென்னையில் 2015ல் ஏற்பட்ட வெள்ளப்பெருக்கின்போது உடனடியாக முழுஆற்றலுடன் செயல்படாமல் பொறுப்பற்று இருந்த காரணத்தினால், 2016 ஆம் ஆண்டு சட்டமன்றத் தேர்தலுக்கு அதிமுக வேட்பாளராகத் தேர்வு செய்யப்படாத பதின்மூன்று அதிமுக சட்ட மன்ற உறுப்பினர்களில் ஜி. செந்தமிழனும் ஒருவர் ஆவார்.

இவர் சட்டவியல் பட்டதாரி ஆவார். இவர் தமிழ்நாடு முனைவர். அம்பேத்கர் சட்டபல்கலைக்கழகத்தில் முதுகலை சட்டவியல் பட்டம் பெற்றுள்ளார்.

மேற்கோள்கள் 

14 ஆவது தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
தமிழக முன்னாள் அமைச்சர்கள்
சா. கணேசன் (அரசியல்வாதி)

சா. கணேசன் (S. A. Ganesan பிறப்பு: 21 செப்டம்பர் 1930 - 12 ஏப்ரல் 2018) இவர் ஓர் இந்திய அரசியல்வாதி ஆவார். இவர் 1970 முதல் 1971 வரை சென்னை மாநகராட்சியின் நகரத்தந்தையாக சேவை செய்தார்.  இவர் திராவிட முன்னேற்றக் கழகம் (திமுக) கட்சியைச் சேர்ந்தவர்.

வாழ்க்கை 
சா. கணேசன் துவக்கத்தில் பக்கிங்ஹாம் கர்னாட்டிக் ஆலையின் (பி அண்ட் சி ஆலை) பாரிமுனை அங்காடியில் விற்பனையாளராக பணியாற்றினார். அப்போது தி. நகர் வட்டாரத்தில் இருந்து 1959, 1964, 1968 ஆகிய ஆண்டுகளில் 3 முறை மாநகராட்சி மன்ற உறுப்பினராகத் தேர்வானார். அதன்பின் 1970 முதல் 1971 வரை சென்னை மேயராக இருந்தார். 1989 தமிழக சட்டமன்றத் தேர்தலில், தியாகராய நகர் சட்டமன்றத் தொகுதியில் இருந்து, சட்டமன்ற உறுப்பினராகத் தேர்ந்தெடுக்கப்பட்டார்.

மேற்கோள்கள் 

1931 பிறப்புகள்
திராவிட முன்னேற்றக் கழக அரசியல்வாதிகள்
சென்னை நகரத்தந்தைகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
2018 இறப்புகள்
1930 பிறப்புகள்
சி. ஆர். இராமசாமி

சி. ஆர். இராமசாமி (C. R. Ramaswamy) ஓர் இந்திய அரசியல்வாதியாவார். இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் இந்திய தேசிய காங்கிரசு கட்சி வேட்பாளராக மயிலாப்பூர் சட்டமன்றத் தொகுதியில்யில் 1952 தேர்தல் மற்றும் 1957 தேர்தல் ஆகியவற்றில் போட்டியிட்டு வெற்றிபெற்றார்.

மேற்கோள்கள் 

தமிழ்நாடு சட்டமன்ற உறுப்பினர்கள்
தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
டி. கே. கபாலி

டி. கே. கபாலி (T. K. Kapali, இறப்பு: திசம்பர் 20, 2007) ஓர் இந்திய அரசியல்வாதி. இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார்.

அரசியல் வாழ்க்கை 
இவர் மைலாப்பூர், மந்தைவெளி ஆகிய பகுதிகளில் அரசியலில்  ஆதிக்கம் செலுத்தி வந்தார். இவர் 1977 சட்டமன்றத் தேர்தலில் சென்னை மயிலாப்பூர் சட்டமன்றத் தொகுதியில் திராவிட முன்னேற்றக் கழகம் (திமுக) கட்சி சார்பாகப் போட்டியிட்டு வெற்றி பெற்றார். 1980 சட்டமன்றத் தேர்தலில் இதே தொகுதியில் அனைத்திந்திய அண்ணா திராவிட முன்னேற்றக் கழகம் (அதிமுக) கட்சி சார்பாகப் போட்டியிட்டு வெற்றி பெற்றார். இத்தேர்தலில் இவர் நாஞ்சில் கி. மனோகரனைத் தோற்கடித்தார்.

இறப்பு 
2007ஆம் ஆண்டு டிசம்பர் 20ஆம் நாள் தன்னுடைய 78ஆம் வயதில் இவர் உயிர் நீத்தார். இவருக்கு ஆறு மகன்களும் இரண்டு மகள்களும் உள்ளனர்

மேற்கோள்கள் 

தமிழ்நாடு சட்டமன்ற உறுப்பினர்கள்
2007 இறப்புகள்
திராவிட முன்னேற்றக் கழக அரசியல்வாதிகள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
என். கணபதி

நா. கணபதி (N. Ganapathy)(பிறப்பு 22 ஏப்ரல் 1936) என்பவர் ஓர் இந்திய அரசியல்வாதி ஆவார். இவர் தமிழ்நாடு மாநிலத்தின் முன்னாள் சட்டமன்ற உறுப்பினர் ஆவார். இவர் திராவிட முன்னேற்றக் கழகம் கட்சி சார்பாக தஞ்சாவூர் மாவட்டத்தில் பாபநாசம் சட்டமன்றத் தொகுதியில் 1971 சட்டமன்றத் தேர்தலில் போட்டியிட்டு வெற்றிபெற்றார். இவர் 1973 முதல் 1977 வரை தமிழ்நாடு சட்டமன்ற துணை சபாநாயகராகப் பணியாற்றினார்.

இவர் மீண்டும் திராவிட முன்னேற்றக் கழக கட்சி சார்பாக சென்னை மாவட்டத்தில் உள்ள மயிலாப்பூர் தொகுதியில் 1989 தேர்தலில் போட்டியிட்டு வெற்றிபெற்றார்.1988 முதல் 1991 வரையிலான காலத்தில் சட்டமன்ற உறுப்பினராகப் பணியாற்றினார். இவர் சிறந்த சட்ட வல்லுனர். பதி மற்றும் சுந்தரம் என்ற சட்ட நிறுவனத்தைத் தன் தலைமையின் கீழ் நடத்தி வந்தார். இந்நிறுவனத்தின் மூலம் சென்னை உயர்நீதிமன்றத்தில் பல வழக்குகளை நடத்தி வந்தார். இந்தியாவின் முன்னாள் சட்டத்துறை அதிபதி மற்றும் சட்டத்தலைமை அலுவலர் திரு. ஜி. ராமசாமியுடன் சென்னை உயர்நீதிமன்றத்தில் இணைந்து பணியாற்றியவர்.

மேற்கோள்கள்

தமிழ்நாடு சட்டமன்ற உறுப்பினர்கள்
திராவிட முன்னேற்றக் கழக அரசியல்வாதிகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
20 ஆம் நூற்றாண்டு இந்திய வழக்கறிஞர்கள்
5 ஆவது தமிழ்நாடு சட்டமன்ற உறுப்பினர்கள்
9 ஆவது தமிழ்நாடு சட்டமன்ற உறுப்பினர்கள்
பின்னி அண்டு கோ

பின்னி அண்டு கோ (Binny and Co) என்பது சென்னை நகரில் கப்பல், நெசவு, வங்கி, இன்சூரன்சு போன்ற தொழில்களைச் செய்த பெரிய குழுமம் ஆகும். இது சென்னையில் 200 ஆண்டுகளுக்கு முன் மிகப் பெரிய வணிக நிறுவனமாக விளங்கி வந்தது.

1797 ஆம் ஆண்டில் பின்னி அண்டு குழுமம்  சான் பின்னி என்பவரால் தொடங்கப்பட்டது. கப்பல்களில் சரக்குகளை அனுப்புவதற்கும்  பெறுவதற்குமான முகவாண்மை அலுவல்களைச் செய்தது. முதலில் அண்ணா சாலையில் அமீர் பாக் என்ற கட்டடத்தில்  இதன் அலுவலகம் இருந்தது. பிறகு சில கட்டடங்கள் தாண்டி தற்பொழுது தாஜ் கன்னிமரா விடுதி இருக்கும் இடத்தில் மாறியது. பின்னர் 1812 ஆம் ஆண்டில் அரண்மனைக்காரன் தெருவில் உள்ள ஒரு கட்டடத்திற்கு மாறியது. பின்னர் தன் தொழிலை விரிவுபடுத்தும் வகையில் வங்கி மற்றும் இன்சூரன்சு தொழில்களில் இறங்கியது. டெனிசன் என்பவருடன் கூட்டு சேர்ந்து 1800 ஆம் ஆண்டில் பின்னி அண்ட் டெனிசன் என்று குழுமத்தின் பெயரை மாற்றி அமைத்தனர்.

பிரிட்டிசு இந்தியா ஸ்டிம் நேவிகேசன் குழுமத்தின் முகவர்களாக இயங்கியது. பேருந்து சேவையையும் தொடங்கி நடத்தியது. மெட்றாஸ் சேம்பர் ஆப் காமர்ஸ் அன்ட் இண்டஸ்டரியை பின்னி அண்டு கோ தொடங்கியது. பின்னி ஆண்டு கோ 1876 இல் பங்கிங்காம் ஆலையையும் பின்னர் 1881 இல் கர்னாட்டிக் ஆலையையும் தொடங்கியது. இவ்விரண்டு நிறுவனங்களும் 1920 இல் இணைந்து  பங்கிங்காம் அண்ட் கர்னாடிக் மில்ஸ் என்னும் பெயர் பெற்றது. மேலும் தொடர்ந்த வளர்ச்சியில் பெங்களுருவில் 1884 ஆம் ஆண்டில்  பெங்களூர் காட்டன் சில்க் அன்ட் உல்லன் மில்ஸ் என்னும் பெயரில் அமைக்கப்பட்டது. 1926-ஆம் ஆண்டு இங்கு ஒரு வேலை நிறுத்தம் ஏற்பட்டது. இது இந்திய விடுதலைப் போராட்டத்தின் ஒரு பகுதியாகக் கருதப்படுகிறது.

1906 அக்டோபர் 22 இல் ஏற்பட்ட ஆர்புத்நாட் வங்கி மூடியதன் காரணமாக, பின்னி ஆண்டு கோ இழப்புக்கு உள்ளாகியது. இந்தியா விடுதலை பெற்றதும் மேலும் சறுக்கல்கள் உருவாகின. 1970 க்குப் பிறகு  பங்கிங்காம் அண்ட் கர்னாடிக் மில்ஸ் குழுமமும் வீழ்ச்சியுறத் தொடங்கியது. 1996 இல் செயல்பாடுகள் நின்றன. 2001 இல் மில்கள் விற்கப்பட்டன.

சான்றாவணம் 

சென்னை நிறுவனங்கள்
தமிழ்நாட்டில் நெசவுத் தொழில்
என். பி. ராமஜெயம்

என். பி. ராமஜெயம் (N. P. Ramajayam) ஓர் இந்திய அரசியல்வாதி ஆவார். இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் திராவிட முன்னேற்றக் கழகம் (திமுக) கட்சி சார்பாக, மயிலாப்பூர் சட்டமன்றத் தொகுதியில் 1996 சட்டமன்றத் தேர்தலில் போட்டியிட்டு வெற்றிபெற்றார்.

மேற்கோள்கள் 

11 ஆவது தமிழ்நாடு சட்டமன்ற உறுப்பினர்கள்
திராவிட முன்னேற்றக் கழக அரசியல்வாதிகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
எம். கே. அசோக்

எம்.கே. அசோக் (M. K. Ashok) ஓர் இந்திய அரசியல்வாதி. இவர் அனைத்திந்திய அண்ணா திராவிட முன்னேற்றக் கழகம் (அதிமுக) கட்சி சார்பாக சென்னை மாவட்டத்தின் ஒரு பகுதியான வேளச்சேரி (சட்டமன்றத் தொகுதியில் 2011ஆம் ஆண்டு தமிழ்நாடு சட்டமன்றத் தேர்தலில்  போட்டியிட்டு வெற்றிபெற்று தமிழ்நாட்டின் பதினான்காவது  சட்டமன்றத்தின் உறுப்பினர் ஆனார்

தமிழ்நாடு சட்டமன்றத் தேர்தல், 2016 இல் இத்தொகுதியில் வைகை சந்திரசேகர் வெற்றிபெற்றார்.

2015ல் சென்னையில் ஏற்பட்ட வெள்ளப்பெருக்கின்போது  உடனடியாக முழுஆற்றலுடன் செயல்படாமல் பொறுப்பற்று இருந்த காரணத்தினால் அதிமுக கட்சியில் 2016 சட்டமன்றத் தேர்தலில் போட்டியிடத் தேர்வு செய்யப்படாத பதின்மூன்று அதிமுக சட்ட மன்ற உறுப்பினர்களில் எம்.கே. அசோக்கும் ஒருவர் ஆவார்.

2015ஆம் ஆண்டு 22ஆம் நாள் மதுரை மாவட்டம் மேலூருக்கு அருகில் உள்ள புதுசுக்கம்பட்டி கிராமத்தில் நடந்த ஒரு விபத்தில்  எம்.கே. அசோக், அவருடைய மனைவி, ஒரு உறவினர் ஆகியோர் காயம் அடைந்தனர்.

மேற்கோள்கள் 

வாழும் நபர்கள்
14 ஆவது தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
கே. மனோகரன்

கே. மனோகரன் ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் அனைத்திந்திய அண்ணா திராவிட முன்னேற்றக் கழக கட்சி சார்பாக, திருப்போரூர் தொகுதியில் போட்டியிட்டு, வெற்றிபெற்று தமிழ்நாட்டின் பதினான்காவது சட்டமன்றத்தின் உறுப்பினர் ஆனார்.

2016 தேர்தலில் இத்தொகுதி எம். கோதண்டபாணி என்பவரால் கைப்பற்றப்பட்டது

மேற்கோள்கள் 

14 ஆவது தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
கே. எம். அப்துல் ரசாக்

கே.எம். அப்துல் ரசாக் (K. M. Abdul Razack) ஓர் இந்திய அரசியல்வாதி. இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் அனைத்திந்திய அண்ணா திராவிட முன்னேற்றக் கழகம் (அதிமுக) கட்சி சார்பாக ஆலந்தூர் சட்டமன்றத் தொகுதியில் 1977ஆம் ஆண்டின் தமிழ்நாடு சட்டமன்றத் தேர்தல் மற்றும் 1980ஆம் ஆண்டின் தமிழ்நாடு சட்டமன்றத் தேர்தல் ஆகியவற்றில்  போட்டியிட்டு வெற்றிபெற்றார்.

மேற்கோள்கள் 

அனைத்திந்திய அண்ணா திராவிட முன்னேற்றக் கழக அரசியல்வாதிகள்
இந்திய முஸ்லிம்கள்
வாழும் நபர்கள்
தமிழ்நாடு சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
6 ஆவது தமிழ்நாடு சட்டமன்ற உறுப்பினர்கள்‎
7 ஆவது தமிழ்நாடு சட்டமன்ற உறுப்பினர்கள்‎
ஆலந்தூர் மிசா ம. ஆபிரகாம்

எம். ஆபிரகாம் (M. Abraham) இந்தியாவைச் சேர்ந்த ஓர் அரசியல்வாதியாவார். இவர் தமிழ்நாடு மாநிலத்தின் முன்னாள் சட்ட மன்ற உறுப்பினராக இருந்தார்.  தி.மு.க கட்சி சார்பாக 1984 ஆம் ஆண்டு சட்டமன்றத் தேர்தலில் ஆலந்தூர் சட்டமன்றத் தொகுதியில் போட்டியிட்டு வெற்றி பெற்றார்.

வாழ்க்கைக் குறிப்பு 
ஆபிரகாம் 1935 ஆம் ஆண்டு அக்டோபர் மாதம் 18 ஆம் தேதி பிறந்தார். மரியநந்தம் மற்றும் உத்திரியமேரி ஆகியோர் இவரது பெற்றோராவர். பெற்றோர் ஆன்மீகவாதிகளாக இருந்தனர் என்றாலும் ஆபிரகாம் நாத்திகராக உருவானார். தனது பள்ளிப் படிப்பைச் சென்னை சைதாபேட்டையில் உள்ள மாந்தோப்பு பள்ளியில் தொடங்கினார். பள்ளியில் படிக்கும் பருவத்திலிருந்தே தந்தை பெரியார் மீதுள்ள ஈர்ப்பின் காரணமாக அவரது கூட்டங்களில் கலந்துகொள்வார். 

தனது ஆரம்பக் கல்வியை சைதாப்பேட்டை மாந்தோப்பு பள்ளியில் முடித்தார். பின்னர் ஆலந்தூரில் உள்ள தனியார் நிறுவனத்தில் பணிபுரிந்தார். திராவிட சித்தாந்தங்கள் மற்றும் சிந்தனைகள் மீது ஈர்க்கப்பட்டார். தான் கற்றுக்கொண்டதை உள்ளூர் குழந்தைகளுக்குக் கற்றுக்கொடுத்து, ‘முத்தமிழ்ச் சிறுவர் படிப்பகம்’ என்ற பெயரில் ஓர் இலவச இரவுப் பள்ளியைத் தொடங்கினார். இதற்காக அறிஞர்  அண்ணாவிடம் பாராட்டுகளைப் பெற்றார்.

அரசியல் வாழ்க்கை
கட்சிப் பணிகளில் தீவிரமாக ஈடுபட நேர்ந்ததால் தனது வேலையை விட்டு விலகினார். கட்சியின் நகரச் செயலாளராக தேர்ந்தெடுக்கப்பட்டார். 1964 ஆம் ஆண்டு ஆலந்தூர் ஒரு நகராட்சியாக மாறியது. 1968 ஆம் ஆண்டில், நகராட்சி மட்டங்களில் கட்சிக் கிளைகள் நிறுவப்பட்டன. மேலும் ஆபிரகாம் ஆலந்தூர் கட்சியின் செயலாளராகத் தேர்ந்தெடுக்கப்பட்டு  இறக்கும் வரை பணியாற்றினார்.

இறப்பு
ஈழத்தமிழர்களுக்கு ஆதரவாக ஒரு பொதுக்கூட்ட மேடையில் உரையாற்றிக்கொண்டிருந்தபோது மாரடைப்பு ஏற்பட்டு இவர் இறந்தார்.

நினைவுச் சின்னங்கள்
கிண்டி - சைதாபேட்டையில் இடையே உள்ள ஆலந்தூர் சாலையில் உள்ள மேம் பாலத்திற்கு மிசா ஆபிரகாம் பாலம் என இவரது பெயர் சூட்டப்பட்டுள்ளது. சென்னை நங்கநல்லூரில் ஆபிரகாமின் மார்பளவு சிலை ஒன்று அமைக்கப்பட்டுள்ளது சென்னை காந்தி மண்டபத்தில் மொழிப்போர் தியாகிகளுக்கு வைக்கப்பட்டுள்ள புகைப்படத்தில் ஆலந்தூர் ஆபிரகாமின் நிழற்படமும் இடம்பெற்றுள்ளது.

மேற்கோள்கள் 

திராவிட முன்னேற்றக் கழக அரசியல்வாதிகள்
தமிழ்நாடு சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
1935 பிறப்புகள்
சி. சண்முகம் (அரசியல்வாதி)

சி. சண்முகம் (C. Shanmugam) ஓர் இந்திய அரசியல்வாதி ஆவார். இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் திராவிட முன்னேற்றக் கழகம் (திமுக) கட்சி சார்பாக ஆலந்தூர் சட்டமன்றத் தொகுதியில் 1989 ஆம் ஆண்டின் தமிழ்நாடு சட்டமன்றத் தேர்தல் மற்றும் 1996 ஆம் ஆண்டின் தமிழ்நாடு சட்டமன்றத் தேர்தல் ஆகியவற்றில்  போட்டியிட்டு வெற்றிபெற்றார்.

2015 ஆம் ஆண்டு வருமானத்துக்கு அதிகமாக சொத்து சேர்த்ததாக தமிழ்நாடு காவல்துறையினரால் குற்றம் சாட்டப்பட்டு கைது செய்யப்பட்ட திமுக உறுப்பினர்களில், சி. சண்முகமும், அவரது மனைவியும், மகனும் அடங்குவர்.

மேற்கோள்கள் 

வாழும் நபர்கள்
திராவிட முன்னேற்றக் கழக அரசியல்வாதிகள்
11 ஆவது தமிழ்நாடு சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
வி. என். பி. வெங்கட்ராமன்

வி.என்.பி. வெங்கட்ராமன் (V. N. P. Venkatraman) ஓர் இந்திய அரசியல்வாதி. இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். ஆலந்தூர் சட்டமன்றத் தொகுதியில் தமிழ்நாடு சட்டமன்றத் தேர்தல், 2011 இல் தேசிய முற்போக்கு திராவிட கழகம் கட்சி சார்பாகப் போட்டியிட்டு வெற்றி பெற்ற  பண்ருட்டி இராமச்சந்திரன்  2013ல் அக்கட்சியை விட்டு விலகினார். தன்னுடைய சட்ட மன்ற உறுப்பினர் பதவியை இராஜினாமா செய்தார். எனவே இத்தொகுதியில் 2014ல்  இடைத்தேர்தல் நடத்தப்பட்டது. இந்த இடைத்தேர்தலில் பண்ருட்டி இராமச்சந்திரனை எதிர்த்து அனைத்திந்திய அண்ணா திராவிட முன்னேற்றக் கழகம் (அதிமுக) கட்சி சார்பாக வி.என்.பி. வெங்கட்ராமன் போட்டியிட்டு வெற்றிபெற்று தமிழ்நாட்டின் பதினான்காவது சட்டமன்றத்தின் உறுப்பினர் ஆனார்

தமிழ்நாடு சட்டமன்றத் தேர்தல், 2016 இல் இத்தொகுதியைத் தா. மோ. அன்பரசன் கைப்பற்றினார்

2016ஆம் ஆண்டு செப்டம்பர் மாதம் பெருநகர சென்னை மாநகராட்சி தேர்தலில் அதிமுக வேட்பாளராக முன் நிறுத்தப்பட்டார்.

மேற்கோள்கள் 

14 ஆவது தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பி. தன்சிங்

பி. தன்சிங் (P. Dhansingh) ஓர் இந்திய அரசியல்வாதி. இவர் அனைத்திந்திய அண்ணா திராவிட முன்னேற்றக் கழகம் (அதிமுக) கட்சி சார்பாக பல்லாவரம் சட்டமன்றத் தொகுதியில் போட்டியிட்டு வெற்றிபெற்று தமிழ்நாட்டின் பதினான்காவது சட்டமன்றத்தின் உறுப்பினர் ஆனார்.

தமிழ்நாடு சட்டமன்றத் தேர்தல், 2016 இல் இத்தொகுதியில் திமுக வேட்பாளர் ஐ. கருணநிதி என்பவர் வெற்றிபெற்றார். 2015ல் சென்னையில் ஏற்பட்ட வெள்ளப்பெருக்கின்போது  உடனடியாக முழுஆற்றலுடன் செயல்படாமல் இருந்த காரணத்தினால் கட்சியினால் 2016 சட்டமன்றத் தேர்தலில் போட்டியிடத் தேர்வு செய்யப்படாத பதின்மூன்று அதிமுக சட்ட மன்ற உறுப்பினர்களில் பி. தன்சிங்கும் ஒருவர் ஆவார்.

மேற்கோள்கள் 

14 ஆவது தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பம்மல் நல்லதம்பி

பம்மல் நல்லதம்பி (Pammal Nallathambi) ஓர் இந்திய அரசியல்வாதி ஆவார். இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் திராவிட முன்னேற்றக் கழகம் (திமுக) கட்சி சார்பாக, தாம்பரம் சட்டமன்றத் தொகுதியில் 1980ஆம் ஆண்டு நடைபெற்ற தமிழ்நாடு சட்டமன்றத் தேர்தலில் போட்டியிட்டு வெற்றிபெற்றார்.

மேற்கோள்கள்   

திராவிட முன்னேற்றக் கழக அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
எம். ஏ. வைத்தியலிங்கம்

எம். ஏ. வைத்தியலிங்கம் என்றும் எம். ஏ. வைத்யலிங்கம் (M. A. Vaithyalingam) என்றும் அழைக்கப்படும் இவர் ஓர் இந்திய அரசியல்வாதி ஆவார். இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் திமுக சார்பாக தாம்பரம் சட்டமன்றத்தொகுதியில் 1989ஆம் ஆண்டின் தமிழ்நாடு சட்டமன்றத் தேர்தல், 1996ஆம் ஆண்டின் தமிழ்நாடு சட்டமன்றத் தேர்தல் மற்றும் 2001ஆம் ஆண்டின் தமிழ்நாடு சட்டமன்றத் தேர்தல் ஆகியவற்றில் போட்டியிட்டு வெற்றிபெற்றார்.
மீ.அ.வைதியலிங்கம் என்று தமிழில் அழைக்கப்படுபவர்.
தாம்பரம் சட்டமன்ற தொகுதியில் தி.மு.க. சார்பில் 1984 முதல் 2001 வரை தொடர்ந்து 5 முறை போட்டியிட்டது இவரது சிறப்பு.

மேற்கோள்கள்  

திராவிட முன்னேற்றக் கழக அரசியல்வாதிகள்
வாழும் நபர்கள்
11 ஆவது தமிழ்நாடு சட்டமன்ற உறுப்பினர்கள்
12 ஆவது தமிழ்நாடு சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
எஸ். ஆர். இராஜா

எஸ். ஆர். இராஜா ஓர் இந்திய அரசியல்வாதி ஆவார். இவர் 2006 மற்றும் 2016 ஆம் ஆண்டுகளில் நடந்த சட்டமன்றத் தேர்தல்களில், தாம்பரம் தொகுதியிலிருந்து, திமுக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். 2021 ஆம் ஆண்டில் நடைபெற்ற சட்டமன்றத் தேர்தலில் தாம்பரம் தொகுதியில் இருந்து திமுக சார்பில் சட்டமன்ற உறுப்பினரானார்.

மேற்கோள்கள் 

திராவிட முன்னேற்றக் கழக அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
13 ஆவது தமிழ்நாடு சட்டமன்ற உறுப்பினர்கள்
15 ஆவது தமிழ்நாடு சட்டமன்ற உறுப்பினர்கள்
16 ஆவது தமிழ்நாடு சட்டமன்ற உறுப்பினர்கள்
மாதவராவ்

பேஷ்வா முதலாம் மாதவராவ் (Madhav Rao I)  (பிறப்பு:1745 – இறப்பு: 1772) தமது பதினாறு வயதில், தன் தந்தை பாலாஜி பாஜி ராவின் மறைவிற்குப் பின்,  மராட்டியப் பேரரசின் நான்காம் பேஷ்வாவாக பதவி ஏற்றார். மூன்றாம் பானிபட் போரில் இழந்த பஞ்சாப் போன்ற மேற்கிந்திய பகுதிகளை மீண்டும் மராத்தியப் பேரரசில் இணைத்த பெருமை பேஷ்வா மாதவராவுக்கு உண்டு. மராத்திய வரலாற்றில், மராத்திய பேஷ்வாக்களில், மிகவும் பெருமைக்குரியவராக மாதவராவ் பேஷ்வா கருதப்படுகிறார்.

வரலாறு

இவர் மராத்திய பேஷ்வாவாக பதவி ஏற்ற காலத்தில், மூன்றாம் பானிபட் போரின் காரணமாக, மராத்தியப் பேரரசின் வருவாய் கடுமையாக குறைந்து, அரசின் கருவூலம் குன்றிப் போனது. 1762ல் மைசூர் அரசிற்கு எதிராகப் படை நடத்திச் சென்ற போது, இவருக்கும், இவரது சித்தப்பா இரகுநாதராவுக்கும் இடையே கருத்து மோதல்கள் உண்டாயின.

தனக்கு எதிராக சூன் 1768ல் தனது சித்தப்பா இரகுநாத ராவ் மேற்கொண்ட போரில், பேஷ்வா மாதவராவ், இரகுநாதராவை சிறைப் பிடித்து சனிவார் வாடாவில் வீட்டுக் காவலில் வைத்தார்.

கர்நாடகப் போர்
1767ல் மாதவராவ். மைசூர் மன்னர் ஐதர் அலி மீது படையெடுத்தார். போரில் ஐதர் அலியை  வென்ற மாதவராவ் மைசூர் சிறையில் ஐதர் அலியால் அடைத்து வைக்கப்பட்டிருந்த கேளடி அரசின்  பட்டத்து இராணியையும், இளவரசனையும் மீட்டார். மேலும் அவர்களை புனே கோட்டையில் பாதுகாப்பாகத் தங்க வைத்தார்.

1770ல் மாதவராவ் மீண்டும் மூன்றாம் முறையாக மைசூர் மீது படையெடுத்து ஐதர் அலியை வென்றார்.

மறைவு
கடுமையான நுரையீரல் நோயால் மாதவராவ்  உடல் நலிந்து, 18 நவம்பர் 1772ல் மரணமடைந்தார்.

இதனையும் காண்க
 பேஷ்வாக்கள்
 மராட்டியப் பேரரசு
 மராத்திய அரச குலங்கள் மற்றும் அரசுகள் பட்டியல்
 மூன்றாம் பானிபட் போர்
 ஆங்கிலேய-மராட்டியப் போர்கள்

மேற்கோள்கள்

 Ranjit Desai, Swami (26th Edition March 2007, published by Mehta Publishers, Marathi Literature).
 Govind Sakharam Sardesai, A New History of Marathas
   James Grant Duff, History of the Marathas London,  Longman, Rees, Orme, Brown, and Green (1826)
 'Maharashtra Times', माधवराव पेशव्यांचे चित्र आले उजेडात

வெளி இணைப்புகள்
Madhav Rao Peshwa I  

1745 பிறப்புகள்
1772 இறப்புகள்
மராட்டியப் பேரரசு
குழந்தைகளின் இலவச ஓட்டம்

கிட்ஸ் ரன் பிரீ அல்லது குழந்தைகளின் இலவச ஓட்டம்  (Kids Run Free) என்பது வார்விசையரை அடிப்படையாகக் கொண்ட ஒரு பிரித்தானிய தொண்டு நிறுவனம் ஆகும். இது டிசம்பர் 2010 இல் மார்டின் வெர்வெஜ் மற்றும் கேத்தரின் ஓ'ஆர்ரோல் ஆகியோரால் நிறுவப்பட்டது.

நிகழ்வுகள் 
இந்நிறுவனம் 0 முதல் 16 வயது வரையான குழந்தைகளுக்கு மாதாந்திரப் பந்தயங்களை அமைக்கிறது. மாதத்தின் ஒவ்வொரு முதல் சனிக்கிழமையும் நடைபெறுகிறது. திறனை அல்லது சமூக பொருளாதார பின்னணியைப் பொருட்படுத்தாமல் குழந்தைகளை ஈடுபடுத்துவதில் அமைப்பாளர்கள் கடமைப்பட்டுள்ளனர். பங்குபெறுநர்களுக்கு முடிவு நேரத்தைக் காட்டும் பட்டைக்குறியீடுடைய மணிக்கட்டுப்பட்டைகள் தரப்படுகின்றன. முதல் நிகழ்வு மே 2011 இல் சோலிஹிலும் பின்னர் ஜூலை 2011 இல் லெமின்டன் மருத்து நீருற்று, ஏப்ரல் 2012 இல் கோவென்ட்ரி மற்றும் மே 2012 இல் பர்மிங்ஹாம் ஆகிய இடங்களிலும் நடைபெற்றன.

புரவலர்கள்  
மார்ச் 2012 முதல், முன்னாள் ஒலிம்பிக் தடகள மற்றும் உலகச் சாதனையாளரான டேவிட் மூர்கிரோஃப்ட்  இந்நிறுவனத்தின் புரவலராக பணியாற்றினார். இந்நிறுவனம் நடத்தும்  நிகழ்வுகளில் தீவிரமாக ஈடுபடுவதோடு, கோவென்ட்ரி போட்டியின் துவக்க விழாவிலும் இவர் பங்கேற்றுள்ளார்.

சின்னம் 
பிப்ரவரி 2012 இல் தொண்டு நிறுவனத்தால் நடத்தப்பட்ட ஒரு போட்டியைத் தொடர்ந்து இந்நிறுவனத்தின் சின்னத்திற்குப் பெயரிடப்பட்டது. அப் போட்டியில் வெற்றி பெற்றவர்கள் சின்னத்திற்கு 'டாஷ்' என்ற பெயரைத் தேர்ந்தெடுத்தனர்.

கூட்டு நிறுவனங்கள் 
இந்நிறுவனம் அதன் சகோதரி நிறுவனமான ”ரேஸ்வேசு”டன் கூட்டாக இணைந்து செயல்படுகிறது. ரேஸ்வேசு, பெரியவர்களுக்கான பல்வித விளயாட்டுப் போட்டிகளை ஒருங்கிணைக்கும் ஒரு நிகழ்வு மேலாண்மை நிறுவனமாகும். ரேஸ்வேசு நிறுவனத்தின் மூலம் கிடைக்கும் தொகையானது கிட்சு ரன் பிரீ நிறுவனத்திற்கு நன்கொடையாக அளிக்கப்படுகிறது.

மேற்கோள்கள்

வெளியிணைப்புகள் 
 Kids Run Free Official website
 Kids Run Free, Registered charity no. 1146636 at the Charity Commission
 Raceways  Raceways official website

பிரித்தானிய அமைப்புகள்
தொண்டு நிறுவனங்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
வெங்கோஜி

வெங்கோஜி அல்லது எகோஜி (Venkoji Bhonsle) (மராத்தி: व्यंकोजी/एकोजी) (பிறப்பு:1629) போன்சலே வம்சத்தில் பிறந்த சத்ரபதி சிவாஜியின் இளைய தம்பியும்,  தஞ்சை நாயக்கர்களை வென்று 1676ல் தஞ்சை மராத்திய அரசை நிறுவியவரும் ஆவார். இவரது வழித்தோன்றல்களில் புகழ் பெற்றவர் இரண்டாம் சரபோஜி மன்னர் ஆவார். 

1855ல் பிரித்தானிய இந்தியாவின் ஆட்சியாளர்கள், தஞ்சாவூர் அரசை, சென்னை மாகாணத்துடன் இணைத்துக் கொண்டனர்.

தஞ்சாவூரை கைப்பற்றுதல்  
பிஜப்பூர் சுல்தான் முகமது அடில்ஷாவின் படைத்தலைவராக இருந்த சாகாஜி போஸ்லே – துக்காபாய் இணையருக்குப் பிறந்தவர் வெங்கோஜி என்ற ஏகோஜி. இவர் சத்ரபதி சிவாஜியின் சிற்றன்னையின் மகனும், இளைய தம்பியும் ஆவார். 
தந்தை சாகாஜி போஸ்லேவின் மறைவிற்குப் பின் வெங்கோஜி பெங்களூருவின் ஜாகிர்தாராக, பிஜப்பூர் சுல்தானால் நியமிக்கப்பட்டார்.

சத்ரபதி சிவாஜி பெங்களூர் மீது படையெடுக்க வரவே, வெங்கோஜி சனவரி 1676ல் தஞ்சை நாயக்கர்கள் அரசை வீழ்த்தி, தன்னை தஞ்சாவூர் மன்னராக அறிவித்துக் கொண்டார்.  வெங்கோஜி இறந்த ஆண்டு குறித்து பல்வேறு கருத்துகள் உள்ளது.

வெங்கோஜியின் மகன் முதலாம் சாகுஜி, மதுரை நாயக்கர் அரசிற்கு கப்பம் கட்டிக் கொண்டிருந்த இராமநாதபுரம் சேதுபதி மன்னருடன் உடன்படிக்கை செய்து கொண்டு, மதுரை நாயக்கர்களை வென்றார். இதனால் மதுரை நாயக்கர்களின் பிடியிலிருந்து விடுபட்டு இராமநாதபுரம் மன்னர் தன்னாட்சியுடன் ஆண்டார்.

இலக்கியம்  

வெங்கோஜியின் காலத்தில் தஞ்சை அரசில் சமசுகிருதம் மற்றும் தெலுங்கு இலக்கியங்கள் வளர்ச்சி அடைந்தது. மேலும் தெலுங்கு மொழியில் இராமாயணம் இயற்றப்பட்டது.

இதனையும் காண்க
 போன்சலே வம்சம்
 இரண்டாம் சரபோஜி
 மனோரா
 தஞ்சை அரண்மனை

அடிக்குறிப்புகள்

மேற்கோள்கள் 

 'The Maratha Rajas of Tanjore' by K.R.Subramanian, 1928.

வெளி இணைப்புகள்
Thanjavur Palace
Manora Fort 

 

மராட்டியப் பேரரசு
தஞ்சை மராட்டிய அரசர்கள்
1629 பிறப்புகள்
ராம் நாத் கோவிந்த்

இராம் நாத்து கோவிந்து (Ram Nath Kovind, ராம் நாத் கோவிந்த், பிறப்பு: 1 அக்டோபர் 1945) இந்தியாவின் 14 ஆவது குடியரசுத் தலைவராவர். இவர் 2015 முதல் 2017 வரை பீகார் மாநிலத்தின் ஆளுனராக இருந்தார். மேலும் 2017 ஆம் ஆண்டு, பாரதிய ஜனதாக் கட்சியின் சார்பாக இந்தியக் குடியசுத் தலைவர் தேர்தலுக்கு முன்மொழியப்பட்டவரும் ஆவார். பாரதீய ஜனதாக் கட்சியினைச் சார்ந்த அரசியல்வாதியான இவர் ஒரு தலித்திய தலைவரும் ஆவார். 1994-2000 மற்றும் 2000-2006 ஆகிய காலங்களில் உத்திரப் பிரதேசம் மாநிலத்திலிருந்து மேல்சபை உறுப்பினராகத் தேர்ந்தெடுக்கப்பட்டவரும் ஆவார்.

பிறப்பும் கல்வியும்
1 அக்டோபர் 1945 ஆம் ஆண்டில் உத்திரப்பிரதேசம் மாநிலத்தின் தீராப்பூர் பகுதியில் பிறந்தார். தந்தையார் மைகு லால் தாயார் கலாவதி. இவர் கான்பூர் பல்கலைக் கழகத்தில் சட்டக் கல்வி பயின்றார். இவர் தில்லி நீதிமன்றத்தில் தொழில்முறை வழக்கறிஞராகப் பணியாற்றினார்.

தொழில் வாழ்க்கை

1971 ஆம் ஆண்டு புதுதில்லி வழக்குரைஞர் கழகத்தில் தன்னை ஒரு வழக்கறிஞராக பதிந்தார்.  ஒரு வழக்கறிஞராக, சமூகத்தின் நலிவடைந்த பிரிவினர், பெண்கள், ஏழைகள் ஆகியோருக்கு புது தில்லியிலிருந்த இலவச சட்ட உதவி மன்றத்தின் மூலம் உதவி செய்தார். 1977 ஆம் ஆண்டிலிருந்து 1979 வரை உச்ச நீதிமன்றத்தில் மத்திய அரசின் பதில் சட்ட ஆலோசகராக கடமையாற்றியதுடன் 1977-78 காலப்பகுதியில் அப்போதைய பிரதம மந்திரி மொரார்ஜி தேசாயின் தனிப்பட்ட உதவியாளராகவும் பணி புரிந்தார். சுமார் 16 வருட காலம் புதுதில்லி உயர் நீதி மன்றத்திலும், உச்ச நீதி மன்றத்திலும் வழக்கறிஞராகப் பணியாற்றியுள்ளார்.

அரசியல்
1998 முதல் 2000 ஆண்டு வரை பாரதீய ஜனதாக் கட்சியில் பட்டியல் மற்றும் பழங்குடி இனத்தவர் பிரிவின் தலைவராக இருந்தார். மேலும் அகில இந்திய கோலி சமாஜின் (All-India Koli Samaj) தலைவராகவும் இருந்தார். கட்சியின் தேசிய ஊடகத் தொடர்பாளராகவும் பணியாற்றினார்.

பாஜக உறுப்பினர் 
1991 ஆம் ஆண்டில் பாரதிய ஜனதா கட்சியில் உறுப்பினரானார். 1998 முதல் 2002 ஆம் ஆண்டு வரை பாஜக தலித் மோர்ச்சா தலைவராக செயல்பட்டார். கட்டம்பூர் மற்றும் போக்னிப்பூர் சட்டபேரவை தொகுதிகளில் போட்டியிட்டு தோல்வி பெற்றார்.

மாநிலங்களவை 
1994 ஆம் ஆண்டில் உத்திரபிரதேச மாநிலத்திலிருந்து மாநிலங்களவை உறுப்பினராக தேர்வாகி 12 ஆண்டுகள்வரை பணியாற்றினார். இந்த கால கட்டத்தில் பழங்குடியினர் நலன், சமூக நீதி போன்ற பல்வேறு நாடாளுமன்ற குழுக்களில் இடம்பெற்றிருந்தார். மேலும் நாடாளுமன்ற அவைக்குழு தலைவராகவும் பணியாற்றினார்.

கல்வி நிலையங்களில் பதவி
 லக்னோவில் உள்ள டாக்டர் பி.ஆர்.அம்பேத்கார் பல்கலைக்கழகத்தில் ஆளுகைக் குழுவில் உறுப்பினராக இருந்தார்.
 கொல்கத்தா இந்திய மேலாண்மை நிறுவனத்தின் ஆளுநர்களின் வாரிய உறுப்பினராக இருந்தார்.

குடியரசுத்தலைவர்  
பிரணாப்முகர்ஜியின் பதவிக்காலம் முடிவடைந்ததால், 2017 ஆம் ஆண்டு சூலை மாதம் நடைபெற்ற குடியரசுத் தலைவர் தேர்தலுக்கான பாரதீய ஜனதாக் கட்சியின் வேட்பாளராக அக்கட்சியின்  தலைவர் அமித் ஷாவால் அறிவிக்கப்பட்டு 25 சூலை 2017 ஆம் ஆண்டு இந்தியாவின் பதினான்காவது குடியரசுத் தலைவராகத் தேர்ந்தெடுக்கப்பட்டார். இவரது பதவியேற்பு நிகழ்ச்சி இந்திய நாடாளுமன்ற மைய மண்டபத்தில் நடைபெற்றது. இவருக்கு இந்திய உச்சநீதிமன்ற தலைமை நீதிபதி ஜே. எஸ். கேகர் பதவிப்பிரமாணம் செய்து வைத்தார்.

மேற்கோள்கள்

வெளி இணைப்புகள் 
 

இந்திய அரசியல்வாதிகள்
வாழும் நபர்கள்
1945 பிறப்புகள்
உத்தரப் பிரதேச அரசியல்வாதிகள்
20 ஆம் நூற்றாண்டு இந்திய வழக்கறிஞர்கள்
21-ஆம் நூற்றாண்டு இந்திய அரசியல்வாதிகள்